5. ทรัพย์สินที่ใช้ในการประกอบธุรกิจ

5.1 บริษัทฯและบริษัทย่อย

1) บริษัท ศรีไทยซุปเปอร์แวร์ จำกัด (มหาชน)

  ทรัพย์สินหลักที่ใช้ประกอบธุรกิจ ได้แก่ สำนักงานใหญ่ และโรงงาน 4 โรงงาน คือ

  ก. สำนักงานใหญ่และ ตั้งอยู่เลขที่ 355 ซอย 36 ถนนสุขสวัสดิ์ แขวงบางปะกอก

  โรงงานสุขสวัสดิ์ เขตราษฎร์บูรณะ กรุงเทพฯ เนื้อที่ 22 ไร่ 3 งาน 7 ตารางวา

  (ปัจจุบันอยู่ระหว่างการปรับปรุงเพื่อรองรับธุรกิจใหม่)

  ข. โรงงานบางปู ตั้งอยู่เลขที่ 610 ซอย 8 เอ นิคมอุตสาหกรรมบางปู ตำบลแพรกษา
  อำเภอเมือง จังหวัดสมุทรปราการ เนื้อที่ 6 ไร่ 3 งาน 89 ตารางวา

  ค. โรงงานอมตะนคร ชลบุรี ตั้งอยู่เลขที่ 700/13 หมู่ 1 เขตนิคมอุตสาหกรรมอมตะนคร
  ตำบลคลองตำหรุ อำเภอเมือง จังหวัดชลบุรี เนื้อที่ 49 ไร่ 98 ตารางวา

  ง. โรงงานโคราช ตั้งอยู่เลขที่ 335, 529 หมู่ 6 นิคมอุตสาหกรรมสุรนารี
  ถนนราชสีมา-โชคชัย ตำบลหนองระเวียง อำเภอเมือง จังหวัดนครราชสีมา เนื้อที่ 48 ไร่ 0
  งาน 0 ตารางวา

มูลค่าตามบัญชีสุทธิ ณ 31 ธันวาคม พ.ศ. 2551
ของทรัพย์สินหลักของบริษัทฯแยกตามโรงงานได้ดังนี้

หน่วย : ล้านบาท

+-------------------+---------------+---------------+-----------------+
| ทรัพย์สิน            | ที่ดิน           | อาคาร         | เ               |
|                   |               |               | ครื่องจักรและอุปกรณ์ |
+-------------------+---------------+---------------+-----------------+
| สำนักงานใหญ่และ     | 251.53        | 92.81         | 84.13           |
|                   |               |               |                 |
| โรงงานสุขสวัสดิ์      |               |               |                 |
+-------------------+---------------+---------------+-----------------+
| โรงงานบางปู        | 20.92         | 31.02         | 172.13          |
+-------------------+---------------+---------------+-----------------+
| โรงงานอมตะนคร     | 196.98        | 151.42        | 1,378.30        |
| ชลบุรี              |               |               |                 |
+-------------------+---------------+---------------+-----------------+
| โรงงานโคราช       | 38.40         | 183.80        | 196.94          |
+-------------------+---------------+---------------+-----------------+
| รวม               | 507.83        | 459.05        | 1,831.50        |
+-------------------+---------------+---------------+-----------------+

นอกจากทรัพย์สินหลักดังกล่าวข้างต้นแล้ว บริษัทฯยังมีโกดังสินค้า และโชว์รูมอีกหลายแห่ง
โดยบริษัทฯได้แสดงรายละเอียดและมูลค่าตามบัญชีสุทธิของที่ดิน อาคาร และอุปกรณ์-สุทธิ
เพิ่มเติมในหมายเหตุประกอบงบการเงินสำหรับปี สิ้นสุดวันที่ 31 ธันวาคม พ.ศ. 2551

หลักประกันและทรัพย์สินที่ติดจำนอง

บริษัทฯมีเพียงเงินกู้ยืมระยะยาวในโครงการเงินทุนหมุนเวียนเพื่อการอนุรักษ์พลังงานและวงเงินสินเชื่อหมุนเวียนที่บริษัทฯได้รับจากธนาคารพาณิชย์ในประเทศ
2 แห่ง ตามสัญญาให้สินเชื่อจำนวน 1 ฉบับ และสัญญาแก้ไขเพิ่มเติมสัญญาให้สินเชื่อจำนวน 5 ฉบับ
ที่มีทรัพย์สินที่ติดจำนองเป็นหลักประกันอยู่ ซึ่งมีรายการคงเหลือ ณ วันที่ 31 ธันวาคม พ.ศ. 2551
ดังนี้

1.  จำนองที่ดินซึ่งเป็นที่ตั้งของโรงงาน 3 แห่ง คือ

  ที่ดินที่ตั้งโรงงานบางปู เนื้อที่ 6-3-89 ไร่

  ที่ดินที่ตั้งโรงงานอมตะนคร ชลบุรี เนื้อที่ 49-0-98 ไร่

  ที่ดินที่ตั้งโรงงานโคราช เนื้อที่ 48-0-0 ไร่

2.  จำนองกรรมสิทธิ์ในสิ่งปลูกสร้าง อาคารโรงงาน ได้แก่

  3.1 จำนองอาคารโรงงานบางปู เลขที่ 610 นิคมอุตสาหกรรมบางปู ตำบลแพรกษา อำเภอ
  เมืองสมุทรปราการ จังหวัดสมุทรปราการ

  3.2 จำนองอาคารโรงงานอมตะนคร ชลบุรี เลขที่ 700/13 นิคมอุตสาหกรรมอมตะนคร
  ตำบลคลองตำหรุ อำเภอเมืองชลบุรี จังหวัดชลบุรี

  3.3 จำนองอาคารโรงงานโคราช เลขที่ 335, 529 หมู่ 6 เขตอุตสาหกรรมสุรนารี ตำบล
  หนองระเวียง อำเภอเมืองนครราชสีมา จังหวัดนครราชสีมา

3.  สลักหลังกรมธรรม์ประกันภัยสำหรับการประกันภัยในทรัพย์สินที่ติดจำนอง
    โดยให้ธนาคารผู้ให้สินเชื่อทั้งสองรายเป็นผู้รับผลประโยชน์แต่เพียงผู้เดียว (Sole Loss
    Payee)

สำหรับเงินกู้ยืมระยะยาวและวงเงินสินเชื่อหมุนเวียนทั้งหมดที่บริษัทฯได้รับเพิ่มเติมจากธนาคารพาณิชย์ในประเทศในระหว่างปี
พ.ศ. 2551 เพื่อการลงทุนตามแผนงานและรองรับการขยายธุรกิจ
เป็นวงเงินกู้ยืมระยะยาวและวงเงินสินเชื่อหมุนเวียนที่บริษัทฯได้รับโดยไม่ต้องนำทรัพย์สินของบริษัทฯมาจำนองเพิ่มเติมแต่อย่างใด
โดยมีหลักประกันเป็นเพียงบันทึกข้อตกลงที่จะไม่ก่อภาระผูกพันหรือทำนิติกรรมใดๆ
ในที่ดินพร้อมสิ่งปลูกสร้างและเครื่องจักรทั้งหมดของบริษัทฯทั้งที่มีอยู่ในปัจจุบันหรือที่จะมีขึ้นในอนาคต
(Negative Pledge)
และมอบให้ผู้ให้สินเชื่อเป็นผู้รับผลประโยชน์ตามกรมธรรม์ประกันวินาศภัยของบริษัทฯเท่านั้น

ทรัพย์สินทางปัญญา

  บริษัทฯมีทรัพย์สินทางปัญญา 2 ประเภท คือ สิทธิบัตรและเครื่องหมายการค้า โดยในปี พ.ศ.
  2551 ที่ผ่านมา บริษัทฯได้ยื่นจดทะเบียนสิทธิบัตรและเครื่องหมายการค้าในประเทศเพิ่มเติม
  ได้แก่ สิทธิบัตรการออกแบบจำนวน 11 รายการ และเครื่องหมายการค้าจำนวน 3 ตราสินค้า
  รวม 4 จำพวกสินค้า นอกจากนี้
  บริษัทฯยังได้จดทะเบียนเครื่องหมายการค้าในต่างประเทศเพิ่มเติมในปี พ.ศ. 2551 อีก 3
  ประเทศ ได้แก่ เวียดนาม อียิปต์ และซาอุดีอาระเบีย โดยยื่นจดทะเบียน 2 ตราสินค้า รวม 3
  จำพวกสินค้า ดังนั้น จากการยื่นจดทะเบียนเพิ่มเติมดังกล่าว
  ทำให้ในปัจจุบันบริษัทฯมีสิทธิบัตรที่ทรงสิทธิและยื่นจดทะเบียนใหม่ในประเทศรวมจำนวน 200
  รายการ แบ่งเป็นสิทธิบัตรการออกแบบ 197 รายการ สิทธิบัตรการประดิษฐ์ 1 รายการ
  และอนุสิทธิบัตร 2 รายการ
  และมีสิทธิบัตรการออกแบบที่ยื่นจดทะเบียนในต่างประเทศและทรงสิทธิแล้วจำนวน 2 รายการ
  ในส่วนของเครื่องหมายการค้า
  บริษัทฯมีเครื่องหมายการค้าที่ทรงสิทธิและยื่นจดทะเบียนใหม่ในประเทศจำนวน 21 ตราสินค้า
  รวม 52 จำพวกสินค้า และในต่างประเทศจำนวน 6 ตราสินค้า รวม 15 จำพวกสินค้า

  การจดทะเบียนเครื่องหมายการค้าและสิทธิบัตรมีลักษณะสำคัญ เงื่อนไข ผลต่อการดำเนินธุรกิจ
  และอายุของสิทธิ ดังนี้

สิทธิบัตร

ลักษณะสำคัญ

  สิทธิบัตรที่บริษัทฯได้ขอรับจดทะเบียน แบ่งเป็น 3 ประเภท ดังนี้

1.  สิทธิบัตรการออกแบบ เป็นการคุ้มครองในความคิดสร้างสรรค์ เกี่ยวกับการออกแบบ รูปร่าง
    สีสัน หรือลวดลายของผลิตภัณฑ์ให้เกิดความสวยงามและแตกต่างไปจากเดิม

2.  สิทธิบัตรการประดิษฐ์
    เป็นการคุ้มครองความคิดสร้างสรรค์เกี่ยวกับลักษณะองค์ประกอบโครงสร้างหรือกลไกของผลิตภัณฑ์
    รวมทั้งกรรมวิธีในการผลิต หรือการปรับปรุงคุณภาพของผลิตภัณฑ์ให้ดีขึ้น
    หรือทำให้เกิดผลิตภัณฑ์ใหม่ที่แตกต่างไปจากเดิม
    โดยมีขั้นตอนการประดิษฐ์ที่ความรู้ธรรมดาไม่อาจทำได้ง่าย
    และสามารถนำไปใช้ประโยชน์ด้านอุตสาหกรรม พาณิชยกรรม เป็นต้น

3.  อนุสิทธิบัตร เป็นการคุ้มครองด้านการประดิษฐ์เช่นเดียวกัน
    แต่เป็นการประดิษฐ์ประเภทที่มีเทคนิคเรื่องระดับการปรับปรุงไม่สูงมากนัก

  บริษัทฯได้นำงานไปยื่นคำขอจดทะเบียนที่กระทรวงพาณิชย์
  ทำให้มีสิทธิพิเศษตามที่กฎหมายบัญญัติให้เจ้าของสิทธิบัตรมีสิทธิเด็ดขาดหรือสิทธิแต่ผู้เดียวในการแสวงหาประโยชน์จากการออกแบบผลิตภัณฑ์นั้น
  หรือสามารถอนุญาตให้บุคคลอื่นใช้สิทธิโดยได้รับค่าตอบแทน

เงื่อนไข

  การยื่นคำขอรับสิทธิบัตรการออกแบบผลิตภัณฑ์ของบริษัทฯ
  เป็นการออกแบบผลิตภัณฑ์ใหม่เพื่ออุตสาหกรรมหรือหัตถกรรม คือ
  การออกแบบที่ยังไม่มีใช้แพร่หลายในประเทศ
  หรือยังไม่เปิดเผยสาระสำคัญหรือรายละเอียดในเอกสารหรือสิ่งพิมพ์
  ไม่ว่าในหรือนอกประเทศก่อนวันขอรับสิทธิบัตร หรือไม่คล้ายหรือเหมือนกับแบบผลิตภัณฑ์ที่มีอยู่แล้ว

ผลต่อการดำเนินธุรกิจ

  เมื่อได้รับจดทะเบียนสิทธิบัตร
  บริษัทฯได้รับการคุ้มครองโดยผู้ทรงสิทธิมีสิทธิแต่ผู้เดียวในการผลิตจำหน่าย
  นำเข้าในราชอาณาจักร อนุญาตให้บุคคลอื่นใช้สิทธิโดยได้รับค่าตอบแทน ดังนั้น
  หากมีผู้อื่นฝ่าฝืนสิทธิดังกล่าวของผู้ทรงสิทธิบัตร บริษัทฯก็สามารถที่จะบังคับให้ผู้ฝ่าฝืนสิทธิ
  ระงับการกระทำที่เป็นการฝ่าฝืน และยึดเอาทรัพย์สินที่ฝ่าฝืนนั้นทำลายหรือเรียกค่าเสียหายได้
  อีกทั้งการฝ่าฝืนดังกล่าวยังมีโทษจำคุก หรือปรับ หรือทั้งจำทั้งปรับ
  เพื่อป้องกันไม่ให้คู่แข่งทางการค้าหรือบุคคลอื่นสามารถนำงานของบริษัทฯไปผลิต
  และจำหน่ายแข่งขันกับบริษัทฯโดยไม่ต้องขออนุญาต
  การจดทะเบียนสิทธิบัตรจึงเป็นสิ่งจำเป็นในการแข่งขันทางธุรกิจการค้าและการรักษาผลประโยชน์

อายุของสิทธิบัตร

  สามารถแบ่งตามประเภทของสิทธิบัตรได้ดังนี้

1.  สิทธิบัตรการออกแบบผลิตภัณฑ์ มีอายุคุ้มครอง 10 ปี นับแต่วันยื่นคำขอรับสิทธิบัตร
    และจะต้องเริ่มต่ออายุสิทธิบัตรนับแต่วันที่เริ่มต้นปีที่ 5 จนถึงปีที่ 10

2.  สิทธิบัตรการประดิษฐ์ มีอายุคุ้มครอง 20 ปี นับแต่วันขอรับสิทธิบัตร

3.  อนุสิทธิบัตร มีอายุ 6 ปี นับตั้งแต่วันขอรับอนุสิทธิบัตร
    และต้องชำระค่าธรรมเนียมรายปีตั้งแต่เริ่มต้นปีที่ 5 และปีที่ 6
    และสามารถต่ออายุได้อีกสองครั้ง ครั้งละ 2 ปี (รวม 10 ปี)

เครื่องหมายการค้า

ลักษณะสำคัญ

  เครื่องหมายการค้า คือ เครื่องหมาย (ภาพ, คำ, ชื่อ, ตัวอักษร, ฯลฯ) ที่ใช้กำกับสินค้า
  เพื่อทำให้ประชาชนคนทั่วไป
  หรือผู้บริโภคสามารถแยกแยะสินค้าได้ว่าแตกต่างกับสินค้าอื่นที่ใช้เครื่องหมายการค้าอื่น
  ซึ่งตามความเข้าใจของบุคคลทั่วไปมักเรียกเครื่องหมายการค้าว่า “ยี่ห้อ”

เงื่อนไข

  การจดทะเบียนเครื่องหมายการค้าดำเนินการที่กระทรวงพาณิชย์
  โดยที่เครื่องหมายการค้าที่ยื่นคำขอจดทะเบียนได้ต้องไม่เหมือนหรือคล้ายกับเครื่องหมายการค้าของผู้อื่น
  โดยเฉพาะเครื่องหมายการค้าในกลุ่มสินค้าจำพวกเดียวกัน

ผลต่อการดำเนินธุรกิจ

  เครื่องหมายการค้ามีประโยชน์ทำให้ผู้บริโภคสามารถจดจำและเรียกสินค้าของเครื่องหมายการค้านั้น
  ทำให้ผู้บริโภคสามารถเลือกซื้อสินค้าได้ตามต้องการ และไม่สับสนกับสินค้าอื่น
  และการที่เครื่องหมายการค้าที่ยังไม่จดทะเบียน
  ทำให้เจ้าของเครื่องหมายการค้ามีสิทธิเพียงใช้เครื่องหมายการค้าของตนเท่านั้น
  ไม่มีสิทธิฟ้องเรียกค่าเสียหายต่อผู้ละเมิดเครื่องหมายการค้าของตน
  ซึ่งต่างกับเครื่องหมายการค้าที่ได้รับจดทะเบียน
  หากมีบุคคลใดมากระทำละเมิดโดยการปลอมหรือเลียนแบบเครื่องหมายการค้า
  สามารถฟ้องเรียกค่าเสียหายและฟ้องเพิกถอนการจดทะเบียนเครื่องหมายการค้าที่เหมือนหรือคล้ายได้
  ดังนั้น หากไม่จดทะเบียนเครื่องหมายการค้า
  เมื่อบุคคลอื่นนำเครื่องหมายการค้าดังกล่าวไปปลอมหรือเลียนแบบ
  ซึ่งอาจทำให้ประชาชนสับสนในสินค้า หรือคุณภาพของสินค้าได้
  อันจะมีผลกระทบต่อเจ้าของเครื่องหมายการค้าและการดำเนินธุรกิจ นอกจากนี้
  เครื่องหมายการค้าที่ได้จดทะเบียนแล้วนั้นจะมีระวางโทษจำคุกที่หนักกว่าเครื่องหมายการค้าที่ไม่จดทะเบียน

อายุเครื่องหมายการค้า

  เครื่องหมายการค้าที่ได้รับจดทะเบียน มีอายุการคุ้มครอง 10 ปี นับแต่ยื่นคำขอ
  และสามารถต่ออายุได้เป็นคราวๆ ละ 10 ปี

2) ทรัพย์สินที่ใช้ประกอบธุรกิจของ Srithai (Vietnam) Co., Ltd.

  สำนักงานและโรงงานตั้งอยู่เลขที่ 9 Street 2, Song Than 1 Industrial Park, Di
  An District, Binh Duong Province, Socialist Republic of Vietnam บนเนื้อที่
  18 ไร่ 3 งาน ซึ่งทำสัญญาเช่าจากผู้ประกอบการในนิคมอุตสาหกรรมของประเทศเวียดนาม
  โดยมีอายุของสิทธิการเช่าเป็นระยะเวลา 38 ปี นับแต่วันที่ 12 กรกฎาคม พ.ศ. 2540
  และมีอัตราค่าเช่าปีละ 36,000 เหรียญดอลล่าร์สหรัฐอเมริกา

3) ทรัพย์สินที่ใช้ประกอบธุรกิจของบริษัท ศรีไทยโมลด์ส จำกัด

  สำนักงานและโรงงานตั้งอยู่เลขที่ 55/1, 55/6 หมู่ที่ 1 ตำบลหนองซ้ำซาก อำเภอบ้านบึง
  จังหวัดชลบุรี บนเนื้อที่ 14 ไร่ 3 งาน 9.4 ตารางวา ถือกรรมสิทธิ์ของตนเอง
  โดยมีทรัพย์สินบางส่วนที่ติดจำนองอยู่กับธนาคารผู้ให้สินเชื่อแต่ละรายดังนี้

  3.1) ที่ดินเนื้อที่ 3 ไร่ 3 งาน 42 ตารางวา ติดจำนองกับธนาคารทหารไทย จำกัด (มหาชน)
  เพื่อเป็นหลักประกันสำหรับวงเงินสินเชื่อหมุนเวียนและวงเงินสินเชื่อในโครงการเงินทุนหมุนเวียนเพื่อการอนุรักษ์พลังงาน

  3.2) อาคารห้องชุดจำนวน 3 ห้อง และเครื่องจักรบางส่วน ติดจำนองกับธนาคารกรุงศรีอยุธยา
  จำกัด (มหาชน)
  เพื่อเป็นหลักประกันสำหรับวงเงินสินเชื่อหมุนเวียนและวงเงินสินเชื่อในโครงการเงินทุนหมุนเวียนเพื่อการอนุรักษ์พลังงาน

  3.3) ที่ดินเนื้อที่ 8 ไร่ 0 งาน 75.4 ตารางวา ติดจำนองกับธนาคารไทยพาณิชย์ จำกัด
  (มหาชน) เพื่อเป็นหลักประกันสำหรับวงเงินสินเชื่อหมุนเวียน

4) ทรัพย์สินที่ใช้ประกอบธุรกิจของบริษัท ศรีไทย นาโนพลาส จำกัด

  สำนักงานและโรงงานตั้งอยู่เลขที่ 42 หมู่ที่ 4 ตำบลบัวลอย อำเภอหนองแค จังหวัดสระบุรี
  บนเนื้อที่ 5 ไร่ 2 งาน 50 ตารางวา ถือกรรมสิทธิ์ของตนเอง

5) ทรัพย์สินที่ใช้ประกอบธุรกิจของบริษัท ศรีไทย มิยากาวา จำกัด

  สำนักงานและโรงงานตั้งอยู่เลขที่ 539 หมู่ที่ 4 ซอย 8 บี นิคมอุตสาหกรรมบางปู ถนนสุขุมวิท
  ตำบลแพรกษา อำเภอเมืองสมุทรปราการ จังหวัดสมุทรปราการ ตั้งอยู่บนเนื้อที่ 5 ไร่ 2 งาน
  52 ตารางวา ถือกรรมสิทธิ์ของตนเอง ทั้งนี้ ในระหว่างปี พ.ศ. 2551 บริษัท ศรีไทย
  มิยากาวา จำกัด ได้ซื้อที่ดินว่างเปล่าที่อยู่ติดกับโรงงานเพิ่มเติมซึ่งมีเนื้อที่รวม 5 ไร่ 3 งาน 21
  ตารางวา เพื่อขยายธุรกิจงานรับจ้างฉีดชิ้นงานพลาสติก
  โดยมีแหล่งเงินทุนจากกระแสเงินสดจากการดำเนินงานของบริษัท ศรีไทย มิยากาวา จำกัด
  ดังนั้น เนื้อที่รวมสำหรับใช้ในการประกอบธุรกิจของบริษัท ศรีไทย มิยากาวา จำกัด จะเท่ากับ
  11 ไร่ 1 งาน 73 ตารางวา

6) ทรัพย์สินที่ใช้ประกอบธุรกิจของบริษัท ศรีไทย ล็อกแอนด์ล็อก จำกัด

  สำนักงานตั้งอยู่เลขที่ 191 อาคารสีลมคอมเพล็กซ์ ชั้น 19 ยูนิต 3 ถนนสีลม แขวงสีลม
  เขตบางรัก กรุงเทพฯ โดยมีพื้นที่ตามสัญญาเช่าประมาณ 200.40 ตารางเมตร
  ระยะเวลาการเช่า 3 ปี และมีอัตราค่าเช่าปีละประมาณ 1.56 ล้านบาท

7) ทรัพย์สินที่ใช้ประกอบธุรกิจของบริษัท ศรีไทย ชิน-โอซาก้า จำกัด

  สำนักงานและโรงงานตั้งอยู่ในนิคมอุตสาหกรรมสมุทรสาคร เลขที่ 1/132 หมู่ที่ 2 ถนนพระราม
  2 ตำบลท่าทราย อำเภอเมืองสมุทรสาคร จังหวัดสมุทรสาคร ตั้งอยู่บนที่ดิน 4 ไร่ 10 ตารางวา
  ถือกรรมสิทธิ์ของตนเอง

5.2 นโยบายการลงทุนและการบริหารงานในบริษัทย่อยและบริษัทร่วม

  บริษัทฯมีนโยบายลงทุนในธุรกิจที่เกี่ยวเนื่องกับธุรกิจที่บริษัทฯทำเป็นหลัก คือ
  สายธุรกิจพลาสติกทั้งในส่วนของผลิตภัณฑ์เพื่องานอุตสาหกรรมและผลิตภัณฑ์เครื่องใช้ในครัวเรือน
  และสายธุรกิจซื้อมาขายไป ดังนั้น การเติบโตของกลุ่มบริษัทจึงเน้นการเติบโตในแนวตั้ง
  (Vertical Integration) เพื่อลดการพึ่งพาธุรกิจภายนอกให้เหลือน้อยที่สุด (Self
  Sufficiency)
  โดยบริษัทฯอาจมีการลงทุนในกิจการอื่นที่ไม่เกี่ยวข้องกับธุรกิจหลักของบริษัทฯเพิ่มเติมบ้างในอนาคตขึ้นอยู่กับศักยภาพในการเติบโตและการแข่งขันของกิจการนั้นๆ
  นอกจากนี้
  บริษัทฯยังคงมีนโยบายเน้นการลงทุนในกิจการที่ทำธุรกิจเหมือนหรือคล้ายคลึงกับธุรกิจหลักของบริษัทฯ
  เพื่อให้เกิดผลดีจากการสนับสนุนซึ่งกันและกัน (synergy effect)
  โดยไม่มีนโยบายจำกัดการลงทุน แต่จะลงทุนให้เหมาะสมตามฐานะการเงิน
  ความจำเป็นทางธุรกิจ และสภาพเศรษฐกิจโดยรวม

  อนึ่ง บริษัทในเครือแต่ละแห่งจะมีทีมบริหารของตนเอง
  โดยบริษัทฯมีส่วนร่วมในการกำหนดนโยบายการดำเนินธุรกิจในระดับหนึ่งร่วมกับผู้ถือหุ้นรายอื่นในบริษัทย่อย
  และส่งตัวแทนเข้าไปเป็นกรรมการของบริษัทในเครือ

  ปัจจุบันบริษัทฯมีสัดส่วนของเงินลงทุนในบริษัทในเครือและบริษัททั่วไปต่อสินทรัพย์รวม ดังนี้.-

  ------------------------------ ----------------- ---------- -- ------------------- ----------
                                                                 หน่วย : ล้านบาท       

                                 งบการเงินรวม                     งบการเงินเฉพาะบริษัท   

                                 (ตามวิธีส่วนได้เสีย)                 (ตามวิธีราคาทุน)       

                                 พ.ศ. 2551         พ.ศ. 2550     พ.ศ. 2551           พ.ศ. 2550

  เงินลงทุนในบริษัทย่อย               -                 -             288.64              269.57

  เงินลงทุนในบริษัทร่วม               335.89            437.60        210.82              231.52

  เงินลงทุนในกิจการร่วมค้า            7.22              6.26          5.00                5.00

  รวมเงินลงทุนในบริษัทในเครือ         343.11            443.86        504.46              506.09

  เงินลงทุนในบริษัททั่วไป (ตามราคาทุน)  148.40            77.26         79.06               66.26

  รวมเงินลงทุนทั้งสิ้น                 491.51            521.12        583.52              572.35

  สินทรัพย์รวม                      7,451.86          6,878.96      6,474.41            6,006.61

  สัดส่วน (%)                      6.60              7.58          9.01                9.53
  ------------------------------ ----------------- ---------- -- ------------------- ----------